ai4bharat/Pralekha huggingface dataset:
रेल्वे मंत्रालय
2574 नवे रेल्वेमार्ग केवळ चार वर्षात
महाराष्ट्रात 39 किमीचे नवे मार्ग
नवी दिल्ली, 10 ऑगस्ट 2018
देशात 2014 पासून 30 जून 2018 या चार वर्ष तीन महिन्यांच्या कालावधीत 2,574 किलोमीटरचे नवे मार्ग बांधण्यात आले आहेत. रेल्वे राज्यमंत्री राजेन गोहेन यांनी आज राज्यसभेत लेखी उत्तरात ही माहिती दिली.
महाराष्ट्रात 39 किलोमीटरचे नवे मार्ग बांधण्यात आले आहेत. झारखंडमध्ये 439, उत्तर प्रदेशात 262 तर कर्नाटकमध्ये 240 किलोमीटरचे नवे मार्ग बांधण्यात आले.
B.Gokhale/S.Kakade/P.Malandkar
(Visitor Counter : 76
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 59.55 Crore vaccine doses have been administered so far under Nationwide Vaccination Drive
- 37,593 new cases in the last 24 hours
- Active cases account for less than 1% of total cases, currently at 0.99%
- India's Active caseload stands at 3,22,327
- Recovery Rate currently at 97.67%
- 34,169 recoveries in the last 24 hours increases Total Recoveries to 3,17,54,281
- Weekly Positivity Rate  less than 3% for last 61 days
- Daily positivity rate  less than 3% for last 30 days
- 51.11 crore Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 25 ऑगस्ट 2021
आरोग्य मंत्रालयाची कोविड-19 घडामोडींवरील माहिती
भारतात कोविड-19 प्रतिबंधक लसीकरणाने 59 कोटी मात्रांचा टप्पा काल पार केला. देशव्यापी लसीकरण अभियानाअंतर्गत भारताने गेल्या 24 तासात 61,90,930 मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 59.55 कोटीपेक्षा जास्त मात्रा  दिल्या आहेत. एकूण 65,52,748 सत्रांमधून मात्रा देण्यात आल्या आहेत. देशभरात कोविड लसीकरणाचा वेग आणि व्याप्ती वाढवण्यासाठी केंद्र सरकार कटीबद्ध आहे.
गेल्या 24 तासात 34,169 रुग्ण कोरोनामुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,17,54,281 रुग्ण कोरोनामुक्त झाले आहेत. रुग्ण बरे होण्याचा दर 97.67% झाला आहे.
सलग 59 दिवसांपासून 50,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/केंद्र शासित प्रदेश यांच्या समन्वित प्रयत्नांचा हा परिणाम आहे. गेल्या 24 तासात 37,593 नव्या रुग्णांची नोंद झाली.
देशात उपचाराधीन रुग्णांची संख्या 3,22,327 आहे. उपचाराधीन रुग्ण, एकूण रुग्णांच्या 1% पेक्षाही कमी म्हणजे सध्या 0.99% आहे.
चाचण्या करण्याच्या क्षमतेतही करणे वाढ सुरु असून देशात गेल्या 24 तासात 17,92,755 चाचण्या करण्यात आल्या. भारताने आतापर्यंत 51.11 कोटीहून अधिक  चाचण्या केल्या आहेत. देशभरात चाचण्यांच्या क्षमतेत वाढ होत असतानाच साप्ताहिक पॉझीटीव्हिटी दर सध्या 1.92% झाला असून गेले 61 दिवस 3% पेक्षा कमी आहे. दैनंदिन पॉझीटीव्हिटी 2.10% असून हा दर गेले 30 दिवस 3% पेक्षा कमी तर सलग 79 दिवस 5% पेक्षा कमी आहे.
इतर अपडेट्स :
Important TweetsR.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 95
अर्थ मंत्रालय
महसूल गुप्तचर संचालनालयाने परकीय चलनाची तस्करी करणाऱ्या रॅकेटचा केला पर्दाफाश
मुंबई, 7 डिसेंबर 2021
मुंबईच्या छत्रपती शिवाजी आंतरराष्ट्रीय विमानतळ येथे महसूल गुप्तचर संचालनालयाने  1.42 कोटी रुपये मूल्याचे परदेशी चलन जप्त केले. महसूल गुप्तचर संचालनालयाने परदेशी चलनाची भारताबाहेर तस्करी करण्याचा प्रयत्न करणाऱ्या एका व्यक्तीला अटक केली आहे.
अचूक गोपनीय माहितीच्या आधारे, इंडिगो विमान क्रमांक 6E 5362 ने जोधपूरहून मुंबईच्या छत्रपती शिवाजी आंतरराष्ट्रीय विमानतळ येथे आलेल्या आणि 03.12.2021 रोजी दुबईच्या विमान क्रमांक 6E 61 मध्ये चढणाऱ्या एक व्यक्ती शे. करण सिंहा याला महसूल गुप्तचर संचालनालयाच्या मुंबई क्षेत्रीय विभागाच्या अधिकाऱ्यांनी अडवले.
या व्यक्तीच्या सामानाची तपासणी केली असता त्याच्या कपड्यांमध्ये पांढऱ्या रंगाचे लिफाफे लपवल्याचे आढळून आले.हे लिफाफे उघडले असता विविध मूल्यांचे विदेशी चलन त्यात आढळून आले.जप्त केलेल्या विदेशी चलनांचा तपशील खालीलप्रमाणे आहे:-
अशा प्रकारे एकूण 1,32,000/- मूल्याचे अमेरिकी डॉलर्स, 42,150/-मूल्याचे युरो, 29,500/- मूल्याचे सौदी अरेबियन रियाल आणि 6,00,000/-मूल्याचे जपानी येन असे एकूण 1,42,75,018 रुपयांचे परकीय चलन 1962 च्या सीमाशुल्क कायद्याच्या तरतुदींनुसार जप्त करण्यात आले.
करण सिंहला 04.12.2021 रोजी अटक करण्यात आली. त्याला माननीय मुख्य महानगर दंडाधिकारी यांच्यासमोर हजर करण्यात आले आणि त्याची रवानगी न्यायालयीन कोठडीत करण्यात आली.
तपासादरम्यान, लेखराज मेवारा याने हे सामान करण सिंहला दिल्याचे समोर आले. त्यानंतर लेखराजला 05.12.2021 रोजी अटक करण्यात आली आणि त्याला माननीय मुख्य महानगर दंडाधिकारी न्यायालयाने न्यायालयीन कोठडी सुनावली आहे.
महसूल गुप्तचर संचालनालयाच्या अधिकाऱ्यांनी वेळीच केलेल्या कारवाईमुळे उघडकीला आलेली, मुंबईतील छत्रपती शिवाजी आंतरराष्ट्रीय विमानतळावरील परकीय चलनाच्या तस्करीच्या प्रयत्नाची एका आठवड्याच्या कालावधीतील ही दुसरी घटना आहे.
यापूर्वी महसूल गुप्तचर संचालनालयाने 26.11.2021 रोजी मुंबईतील छत्रपती शिवाजी आंतरराष्ट्रीय विमानतळ येथे 5 लाख अमेरिकी डॉलर्स जप्त जप्त करून 4 जणांना अटक केली होती.
R.Aghor/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 132
मंत्रिमंडळ
देशभरातील वेगवेगळ्या ठिकाणी सार्वजनिक-खाजगी भागीदारी तत्त्वावर भारतीय कौशल्य संस्थांची स्थापना करण्यासाठी कॅबिनेटची मंजूरी
(नवी दिल्ली, 24 ऑक्टोबर 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने सार्वजनिक खाजगी भागीदारी  मध्ये देशभरातील वेगवेगळ्या ठिकाणी इंडियन इंस्टिट्यूट ऑफ स्किल्स  स्थापन करण्याची मंजूरी दिली आहे, ठिकाणांची निवड मागणी आणि उपलब्ध पायाभूत सुविधा यातून करण्यात येईल.
फायदेः
आयआयएसच्या स्थापनेमुळे उच्च दर्जाचे कौशल्य प्रशिक्षण, उपयोजित संशोधन-शिक्षण आणि उद्योगाशी प्रत्यक्ष आणि अर्थपूर्ण संबंध मिळाल्याने भारतीय अर्थव्यवस्थेची स्पर्धात्मकता वाढीस लागेल. यामुळे देशभरातील तरुणांना अत्यंत कुशल प्रशिक्षण मिळवण्याची संधी मिळेल आणि उद्योग आणि जागतिक क्षेत्रातील स्पर्धात्मकतेशी जोडणीचा त्यांना फायदा मिळेल.
खाजगी क्षेत्राची उद्यमशीलता आणि जमिनीच्या रुपात सरकारी भागीदारी यांची सांगड घालून कौशल्य, नैपुण्य आणि स्पर्धात्मकता असलेल्या नवीन संस्था तयार होतील.
N.Sapre/M.Chopade/P.Kor
रस्ते वाहतूक आणि महामार्ग मंत्रालय
केंद्रीय मोटार वाहन नियमातल्या प्रस्तावित सुधारणा
(नवी दिल्ली,17 जुलै 2018
केंद्रीय मोटार वाहन नियमातल्या सुधारणांचा मसुदा, रस्ते वाहतूक आणि महामार्ग मंत्रालयाने अधिसूचित केला आहे. यामध्ये राष्ट्रीय परवानाधारक सर्व व्यावसायिक वाहनांना फास्टॅग आणि वाहन ट्रॅकिंग यंत्रणा उपकरण अनिवार्य करण्याचा समावेश आहे. वाहनाच्या पुढच्या काचेवर फास्टॅग लावावा लागेल. त्याचबरोबर राष्ट्रीय परवानाधारकांना वाहनाच्या पुढे ठळक अक्षरात नॅशनल परमीट किंवा एन/पी असे दर्शवावे लागणार आहे.
वाहन चालवण्याचा परवाना आणि पीयुसी सर्टिफिकेट डिजिटल स्वरुपातही ठेवण्याची परवानगी या प्रस्तावित सुधारणेत आहे. या संदर्भातील अधिक तपशिल मंत्रालयाच्या www.morth.nic.in या संकेतस्थळावर उपलब्ध आहे. या प्रस्तावित सुधारणांबाबत मंत्रालयाने सूचना आणि हरकती मागवल्या असून सहसचिव  रस्ते वाहतूक आणि महामार्ग मंत्रालय, वाहतूक भवन, संसद मार्ग, नवी दिल्ली 110001 या पत्त्यावर मागवल्या आहेत. अथवा js-tpt[at]gov[dot]in या पत्त्यावर 11 ऑगस्टपर्यंत मेल कराव्यात असे मंत्रालयाने म्हटले आहे.
N.Sapre/N.Chitale/P.Kor
उपराष्ट्रपती कार्यालय
वास्तूरचनाकारांनी त्यांच्या योजनांच्या केंद्रस्थानी संवर्धन आणि टिकाऊपणाला प्राधान्य देण्याचे उपराष्ट्रपतींचे आवाहन
नवी दिल्ली, 28 फेब्रुवारी 2020
वास्तूरचनाकारांनी आणि शहर नियोजनकारांनी त्यांच्या योजनांच्या केंद्रस्थानी संवर्धन आणि टिकाऊपणाला प्राधान्य द्यावे असे आवाहन उपराष्ट्रपती एम. व्यंकय्या नायडू यांनी केले आहे. बांधकाम क्षेत्रातल्या वातावरणात सुधारणा करण्यासाठी परंपरा आणि तंत्रज्ञान यांचा संगम साधण्याचे तसेच शाश्वत विकासाच्या दिशेने काम करावे असे ते म्हणाले.
ते आज तामिळनाडू येथे स्थापत्य कलेच्या विद्यार्थ्यांशी संवाद साधत होते. देशाचा अमूल्य संस्कृती आणि वारशाचे जतन करण्याचे आवाहन त्यांनी विद्यार्थ्यांना दिले. वाढत्या शहरीकरणावर अभिनव तोडगा काढण्याचे आणि ग्रामीण भागात शहरी सुविधा निर्माण करण्याच्या उपाययोजनांचा शोध घेण्याचे आवाहन त्यांनी विद्यार्थ्यांना केले.
R.Tidake/S.Kane/P.Kor
(Visitor Counter : 90
गृह मंत्रालय
केंद्रीय गृह आणि सहकारमंत्री अमित शाह सोमवारी 28 ऑगस्ट रोजी गुजरातमध्ये गांधीनगर येथे पश्चिम विभागीय परिषदेच्या 26व्या बैठकीचे अध्यक्षपद भूषवणार
देशाच्या सर्वंकष विकासासाठी पंतप्रधान नरेंद्र मोदी यांनी सहकारी आणि स्पर्धात्मक संघवाद बळकट करण्यावर भर दिला आहे.
केंद्रीय गृह आणि सहकारमंत्री अमित शाह यांनी राज्यांचे सक्षमीकरण करण्यासाठी आणि केंद्र आणि राज्यांमध्ये धोरणाच्या चौकटीबाबत अधिक चांगले सामंजस्य निर्माण होण्यासाठी सहकारी संघीयवाद दृष्टीकोनावर भर दिला आहे.
केंद्रीय गृह आणि सहकारमंत्री अमित शाह सोमवारी 28 ऑगस्ट रोजी गुजरातमध्ये गांधीनगर येथे पश्चिम विभागीय परिषदेच्या 26व्या बैठकीचे अध्यक्षपद भूषवणार आहेत. पश्चिम विभागीय परिषदेत महाराष्ट्र, गुजरात, गोवा आणि दादरा आणि नगर हवेली, दमण आणि दीव या केंद्रशासित प्रदेशांचा समावेश आहे. केंद्रीय गृह मंत्रालयाच्या अखत्यारित असलेल्या आंतरराज्य परिषद सचिवालयाच्या वतीने गुजरात सरकारच्या सहकार्याने या परिषदेचे आयोजन केले जात आहे. पश्चिम विभागीय परिषदेच्या 26व्या बैठकीला सदस्य राज्यांचे मुख्यमंत्री आणि केंद्रशासित प्रदेशांचे प्रशासक प्रत्येक राज्यातील दोन वरिष्ठ मंत्र्यांसह उपस्थित राहणार आहेत. राज्य सरकारे आणि केंद्रशासित प्रदेशांचे मुख्य सचिव, सल्लागार आणि इतर वरिष्ठ अधिकारी, केंद्रीय गृह सचिव, आंतरराज्य परिषदेचे सचिव आणि केंद्र सरकारचे इतर वरिष्ठ अधिकारी देखील बैठकीला उपस्थित असतील.
देशाच्या सर्वांगीण विकासासाठी पंतप्रधान नरेंद्र मोदी यांनी सहकारी आणि स्पर्धात्मक संघवाद बळकट करण्यावर भर दिला आहे. भक्कम राज्ये भक्कम देश तयार करतात या भावनेने विभागीय परिषदा दोन किंवा त्यापेक्षा जास्त राज्यांना भेडसावणाऱ्या समस्यांना नियमित संवाद आणि चर्चेच्या माध्यमातून सोडवण्यासाठी एका योग्य प्रकारच्या प्रणालीमधील यंत्रणेद्वारे सहकार्य वृद्धिंगत करणारा एक मंच उपलब्ध करतात.
केंद्रीय गृह आणि सहकारमंत्री अमित शाह यांनी राज्यांचे सक्षमीकरण करण्यासाठी आणि केंद्र आणि राज्यांमध्ये धोरणाच्या चौकटीबाबत अधिक चांगले सामंजस्य निर्माण होण्यासाठी सहकारी संघवादी दृष्टीकोनावर भर दिला आहे.
विभागीय परिषदांकडून पायाभूत सुविधा, खाणकाम, पाणी पुरवठा, पर्यावरण आणि वने आणि राज्य-पुनर्रचना यांसारख्याविविध विषयांवर तसेच थेट लाभ हस्तांतरण, दळणवळण/इंटरनेट चा जास्त विस्तार आणि प्रादेशिक हिताच्या सर्वसामान्य मुद्यांवर चर्चांचे आयोजन करण्यात येते.
त्याबरोबरच विभागीय परिषदांच्या प्रत्येक बैठकीत राष्ट्रीय महत्त्वाच्या मुद्यांवरही चर्चा केली जाते. लैंगिक शोषण/ महिला आणि बालकांवरील बलात्कार, बलात्कार आणि पॉक्सो कायदा प्रकरणांच्या जलद निपटाऱ्यासाठी जलदगती न्यायालय योजनेची अंमलबजावणी, प्रत्येक गावापासून 5 किलोमीटरच्या आत बँका/ इंडिया पोस्ट पेमेंट बँक शाखांची सोय करणे, पोषण अभियानच्या माध्यमातून बालकांमधील कुपोषणाच्या समस्येचे निराकरण करणे, शाळांमधून बालकांच्या गळतीचा दर कमी करणे, आयुष्मान भारत-प्रधानमंत्री जन आऱोग्य योजनेमधील सरकारी रुग्णालयांचा सहभाग आणि राष्ट्रीय हिताचे मुद्दे आदींचा त्यात समावेश असतो.
रेल्वे मंत्रालय
रेल्वे आपल्या रुग्णालयात उभारणार प्राणवायूचे 86 प्रकल्प
4 प्राणवायू प्रकल्प कार्यरत, 52 प्रकल्पांना मंजूरी तर 30 प्रकल्प प्रक्रियेच्या विविध टप्प्यांवर.
भारतभरातल्या 86 रेल्वे रुग्णालयांची क्षमता मोठ्या प्रमाणावर वाढवणार.
कोविड उपचारासाठीच्या खाटांची  संख्या 2539 वरुन 6972 इतकी वाढवण्यात आली.
प्रगत व्हेंटिलेटर्सचा अंतर्भाव, त्यांच्या संख्येत 62 वरुन 296 पर्यंत वाढ.
प्राणवायू निर्मीती प्रकल्पाबाबत 2 कोटी रुपयांपर्यंतचे पुढील निर्णय घेण्याचे अधिकार विभागीय रेल्वे महाव्यवस्थापकांना.
कोविड-19 विरोधातल्या लढ्यात भारतीय रेल्वे कोणतीही कसर ठेवत नाही आहे. एकीकडे रेल्वे, ऑक्सीजन एक्सप्रेसच्या माध्यमातून देशभरातील विविध भागात प्राणवायू सुविहितपणे पोहचवत आहे. दुसरीकडे प्रवासी आणि मालवाहतुकीचे कर्तव्यही चोखपणे बजावत आहे. त्याचवेळी रेल्वेने आपल्या विभागा अंतर्गतच्या वैद्यकीय सुविधाही वाढवण्यावर भर दिला आहे.
देशभरातील रेल्वेच्या 86 रुग्णालयांची क्षमता प्रचंड प्रमाणावर वाढवली जात आहे. या अंतर्गत, 4 प्राणवायू प्रकल्प कार्यरत आहेत, 52 प्रकल्पांना मंजूरी दिली असून 30 प्रकल्प प्रक्रियेच्या विविध टप्प्यांवर आहेत. रेल्वेची सर्व कोविड रुग्णालये प्राणवायू प्रकल्पांनी सुसज्ज होणार आहेत.
प्राणवायू निर्मितीच्या प्रकल्पांबाबत 2 कोटी रुपयांपर्यंतची मंजूरी देण्याचे अधिकार महाव्यवस्थापकांना दिले आहेत. रेल्वेने 4.5.21रोजी काढलेल्या M&P vide Rly Bd letter no 2020/FII/ PW/3/Pt
या आदेशानुसार हे अधिकार दिले आहेत.
याशिवाय अनेक उपाययोजना केल्या आहेत. कोविड उपचारासाठीच्या खाटांची  संख्या 2539 वरुन 6972 इतकी वाढवण्यात आली आहे. कोविड रुग्णालयातील अतिदक्षता  खाटांची संख्या 273 वरुन 573 इतकी वाढवण्यात आली आहे.
प्रगत व्हेंटिलेटर्सचा अंतर्भाव केला असून, त्यांच्या संख्येत 62 वरुन 296 पर्यंत वाढ केली आहे. रेल्वे रुग्णालयात अत्यावश्यक उपकरणांची उपलब्धता राहावी यासाठी सातत्यपूर्ण प्रयत्न केले जात आहेत. यात BIPAP प्रणाली, ऑक्सीजन कॉन्सेट्रेटर्स; ऑक्सीजन सिलिंडर्स यांचा समावेश आहे.
कोविडग्रस्त कर्मचाऱ्यांना नोंदणीकृत रुग्णालयात गरजेनुसार प्राधान्याने दाखल करावे अशा सूचनाही रेल्वेने दिल्या आहेत.
रेल्वे रुग्णालयांची ही प्रंचड क्षमता वृद्धी वैदयकीय आणीबाणीच्या काळात दिशादर्शक ठरणारी आहे.
पंतप्रधान कार्यालय
रेल्वेच्या आधुनिकीकरणासाठी गेल्या काही वर्षात अभूतपूर्व काम झाले : पंतप्रधान
नवी दिल्ली, 17 जानेवारी 2021
अलीकडे रेल्वेच्या मुलभूत सुविधांच्या विकासात उपयुक्त ठरलेला बदलता दृष्टीकोन पंतप्रधानांनी आज अधोरेखित केला. हा बदल भारतीय रेल्वेच्या आधुनिकीकरणाच्या विकासाच्या दृष्टीने अभूतपूर्व होता. गुजरातमधील केवडिया हे देशातील विविध भागांशी जोडणाऱ्या आठ रेल्वे गाड्यांना रवाना करण्यासाठी हिरवा कंदील दाखवून राज्यातील अनेक रेल्वे प्रकल्पांचे दूरदृश्य प्रणालीच्या माध्यमातून उद्धाटन करताना ते बोलत होते.
याआधी पूर्वीच्या मूलभूत सोयी सुरू ठेवणे येथपर्यंतच लक्ष्य मर्यादित होते आणि नवा विचार वा नवे तंत्रज्ञान याकडे अतिशय नगण्य लक्ष दिले जात असे. हा दृष्टीकोन बदलणे आवश्यक होते. गेल्या काही वर्षांत एकंदरील रेल्वे व्यवस्थेच्या मूलगामी परिवर्तनाच्या दृष्टीने काम झाले आणि ते फक्त निधीची व्यवस्था वा नवी रेल्वे गाड्यांची घोषणा एवढेच मर्यादित नव्ह्ते. अनेक आघाड्यांवर बदल घडवले गेले. केवडियाला जोडणारा नवा प्रकल्प जेथे बहुआयामी लक्ष्य या धोरणामुळे काम विक्रमी वेळेत पूर्ण झाले.
आधीच्या काळातील दृष्टीकोनाचे उदाहरण देताना पंतप्रधानांनी डेडिकेटेट फ्रेट कॉरिडॉर प्रकल्पाचे उदाहरण दिले. नुकतेच पंतप्रधानांनी पूर्व आणि पश्चिमी डेडिकेटेट फ्रेट कॉरिडॉरचे लोकार्पण केले. प्रकल्पावर 2006 पासून 2014 पर्यंत फक्त कागदांवरच काम झाले होते आणि एक किलोमीटर अंतराचा ही रुळ टाकला गेला नव्हता. आता पुढील काही महिन्यांतच 1100 किलोमीटरचे काम पूर्ण होत आहे.Jaydevi PS/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आर्थिक व्यवहार विषयक मंत्रिमंडळ समिती
उत्तर प्रदेशात फाफमाऊ, अलाहाबाद येथे गंगा नदीवर 6 पदरी नवीन पूल बांधायला मंत्रिमंडळाची मंजुरी
नवी दिल्ली, 6 जून 2018
पंतप्रधान नरेंद्र मोदी यांच्या अध्यक्षतेखाली अर्थ विषयक केंद्रीय समितीने, राष्ट्रीय महामार्ग-96 वर उत्तरप्रदेशातील फाफमाऊ , अलाहाबाद येथे गंगा नदीवर 9.9 किमी लांब 6 पदरी नवीन पूल बांधायला मंजुरी दिली आहे. यासाठी 1948.25 कोटी रुपये खर्च येईल.
हा प्रकल्प पूर्ण होण्यासाठी तीन वर्षांचा कालावधी लागेल आणि डिसेंबर 2021 पर्यंत तो पूर्ण होण्याची शक्यता आहे. नवीन पुलामुळे अलाहाबादमध्ये एनएच-96 वर सध्या होणारी वाहतूक कोंडीची समस्या दूर व्हायला मदत होईल.
नवीन पुलामुळे कुंभ, अर्ध कुंभ, प्रयाग इथे होणाऱ्या वार्षिक स्नानादरम्यान अधिकाधिक लोकांना अलाहाबादला पोहचणे सोपे होईल. यामुळे तीर्थस्थळ पर्यटन आणि प्रयाग शहराच्या अर्थव्यवस्थेला चालना मिळेल.
तसेच या सहा पदरी पुलामुळे लखनौ / फ़ैझाबाद या मार्गावर राष्ट्रीय महामार्ग 27 आणि 76 द्वारे नैनी पुलावरून येणाऱ्या प्रवाशांनां आणि दळणवळणाला फायदा होणार आहे.
B.Gokhale/S.Kane/D.Rane
(Visitor Counter : 56
|
आरोग्य आणि कुटुंब कल्याण मंत्रालय
|
भारताच्या एकूण कोविड -19 प्रतिबंधक लसीकरणाने 193.13 कोटी मात्रांचा टप्पा केला पार
12 ते 14 वयोगटातील 3.36 कोटींपेक्षा जास्त किशोरवयीन मुलांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 16,308
गेल्या 24 तासात 2,685 नव्या कोरोना रुग्णांची नोंद
रुग्ण बरे होण्याचा दर सध्या 98.75%
सध्याचा साप्ताहिक पॉझिटिव्हिटी दर 0.54%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 193.13  कोटींचा टप्पा पार केला आहे. 2,44,45,929 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.36  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,06,837
|
|
2nd Dose
|
|
1,00,38,523
|
|
Precaution Dose
|
|
51,90,970
|
|
FLWs
|
|
1st Dose
|
|
1,84,18,839
|
|
2nd Dose
|
|
1,75,81,512
|
|
Precaution Dose
|
|
86,14,104
|
|
Age Group 12-14 years
|
|
1st Dose
|
|
3,36,37,974
|
|
2nd Dose
|
|
1,57,55,480
|
|
Age Group 15-18 years
|
|
1st Dose
|
|
5,93,90,523
|
|
2nd Dose
|
|
4,54,76,127
|
|
Age Group 18-44 years
|
|
1st Dose
|
|
55,70,67,459
|
|
2nd Dose
|
|
48,93,11,452
|
|
Precaution Dose
|
|
7,58,822
|
|
Age Group 45-59 years
|
|
1st Dose
|
|
20,32,34,041
|
|
2nd Dose
|
|
19,06,90,583
|
|
Precaution Dose
|
|
13,25,064
|
|
Over 60 years
|
|
1st Dose
|
|
12,70,79,287
|
|
2nd Dose
|
|
11,89,27,472
|
|
Precaution Dose
|
|
1,84,36,849
|
|
Precaution Dose
|
|
3,43,25,809
|
|
Total
|
|
1,93,13,41,918
भारतातील रुग्णसंख्या सध्या 16,308 इतकी आहे, ती देशाच्या एकूण रुग्णसंख्येच्या तुलनेत 0.04% इतकी आहे.
परिणामी, भारतात रुग्ण बरे होण्याचा दर 98.75% झाला आहे.
गेल्या 24 तासात 2158 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,26,09,335 झाली आहे.
गेल्या 24 तासात 2685 नव्या कोरोना रुग्णांची नोंद झाली.
गेल्या 24 तासात एकूण 4,47,637 चाचण्या करण्यात आल्या. भारताने आतापर्यंत एकूण 84.93  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 0.54% तर दैनंदिन पॉझिटिव्हिटी दर 0.60% आहे.
पर्यटन मंत्रालय
पश्चिम बंगालमध्ये सिलिगुडी येथे दुसऱ्या जी-20 पर्यटन कार्यगटाच्या बैठकीचे उद्घाटन सत्र संपन्न
भारताला 2047 पर्यंत एक ट्रिलियन डॉलर पर्यटन अर्थव्यवस्था बनवण्याचे स्वप्न आहे- जी किशन रेड्डी
पश्चिम बंगालमध्ये सिलिगुडी येथे दुसऱ्या जी-20 पर्यटन कार्यगटाच्या बैठकीचे उद्घाटन सत्र आज सकाळी पार पडले. केंद्रीय पर्यटन, संस्कृती आणि ईशान्य प्रदेश विकास मंत्री जी किशन रेड्डी यांनी उद्घाटन कार्यक्रमाला संबोधित केले. अल्पसंख्याक व्यवहार राज्यमंत्री जॉन बारला, दार्जिलिंगचे खासदार राजू बिस्ता देखील या कार्यक्रमाला उपस्थित होते.
आपल्या उद्घाटनपर भाषणात केंद्रीय पर्यटन, संस्कृती आणि ईशान्य प्रदेश विकास मंत्री जी किशन रेड्डी यांनी सर्व सहभागींचे सिलिगुडीच्या सुंदर शहरात स्वागत केले. विविधता, संस्कृती, परंपरा आणि सौंदर्य यांचे दुर्मिळ मिश्रण सिलिगुडीमध्ये आहे, असे मत त्यांनी व्यक्त केले. ईशान्येचे प्रवेशद्वार म्हणून ओळखले जाणारे हे ठिकाण विविध मठ आणि मंदिरात मिळणाऱ्या आध्यात्मिकतेचा अनुभव, राष्ट्रीय उद्यानातील वन्यजीव आणि निसर्गसौंदर्य, कॅम्पिंग आणि राफ्टिंगच्या स्वरुपात साहसी पर्यटन यांसारखे प्रवासाचे अतिशय आश्चर्यकारक अनुभव देते, असे त्यांनी सांगितले.
या बैठकीत चर्चिल्या जाणाऱ्या कल्पनांमुळे पर्यटनाचा विकास एखाद्या मोहिमेच्या स्वरुपात होण्यास मदत मिळेल, असे जी किशन रेड्डी यांनी सोहळ्यात संबोधित करताना सांगितले. भारतीय पर्यटनाच्या वेगळेपणाला चालना देण्यासाठी देश ‘ व्हिजिट इंडिया ईयर 2023’ साजरे करत आहे जी संपूर्ण जगाला भारताची जी-20 अध्यक्षता आणि भारतीय स्वातंत्र्याची 75 वर्षे पूर्ण झाल्याबद्दल दिमाखदार पद्धतीने साजरे होत असलेले वर्ष यांची पार्श्वभूमी असलेल्या या ऐतिहासिक वर्षात भारताविषयी जाणून घेण्यासाठी आमंत्रित करणारी वैशिष्ट्यपूर्ण आणि सामुदायिक चळवळ आहे.
भारताला 2047 पर्यंत आमच्या स्वातंत्र्याच्या 100व्या वर्षात एक ट्रिलियन डॉलर पर्यटन अर्थव्यवस्था बनवण्याचे स्वप्न आहे, अशी घोषणा जी किशन रेड्डी यांनी केली.
जी. किशन रेड्डी यांनी पर्यटन उद्योगाचे डिजिटलीकरण करण्याची गरज व्यक्त केली जो पर्यटन कार्यगटाचा देखील प्राधान्याचा विषय आहे. किनारा पर्यटन, वन्यजीव पर्यटन, साहसी पर्यटन, सांस्कृतिक पर्यटन, ग्रामीण पर्यटन, पुरातत्वशास्त्रीय पर्यटन, आध्यात्मिक पर्यटन, डेस्टीनेशन वेडिंग्ज सारख्या महत्त्वपूर्ण क्षेत्रांवर भारताने आपले लक्ष केंद्रित केले आहे, अशी माहिती त्यांनी दिली.
माहिती आणि प्रसारण मंत्रालय
फिल्मस डिव्हिजनच्यावतीने चरित्रपटाच्या माध्यमातून सी.व्ही. रामण यांना आदरांजली
मुंबई, 6 नोव्हेंबर, 2020
विज्ञान क्षेत्रामध्ये आपल्या अफाट कर्तृत्वाने आणि संशोधनाने अमिट ठसा उमटविणारे नोबेल पुरस्कार विजेते भारतीय भौतिक शास्त्रज्ञ, भारत रत्न सी.व्ही. रामण यांची आज 132 वी जयंती आहे. यानिमित्त फिल्मस डिव्हिजनच्यावतीने सी.व्ही. रामण यांच्यावर तयार करण्यात आलेल्या चरित्रपटाचे प्रदर्शन फिल्मस डिव्हिजनच्या यू-टयूब वाहिनीवर आणि संकेतस्थळावर आज करण्यात आले. इंग्रजी भाषेतील चरित्रपट 18 मिनिटांचा आहे.
या चरित्रपटामध्ये प्राध्यापक रमण यांचे जीवनकार्य, भौतिक शास्त्रामध्ये त्यांनी केलेल्या ‘रामण इफेक्ट’ या संशोधनाला मिळालेली मान्यता, याशिवाय त्यांच्या महत्वपूर्ण कामगिरीचा आढावा घेण्यात आला आहे. या माहितीपटाचे ‘सप्ताहातील माहितीपट‘ म्हणून 7 नोव्हेंबर 2020 रोजी https://filmsdivision.org/ आणि https://www.youtube.com/user/FilmsDivision या संकेतस्थळांवर प्रसारण करण्यात येणार आहे. 24 तासांसाठी हा चरित्रपट पाहण्यासाठी उपलब्ध असणार आहे.S.Thakur/S.Bedekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 65
ऊर्जा मंत्रालय
ऊर्जा मंत्रालयाकडून सर्व डिस्कॉमला ऊर्जा संरक्षण  अधिनियम, 2001 चे पालन करण्याचे आदेश
नवी दिल्ली, 9 नोव्हेंबर 2020
ईसी कायद्याअंतर्गत सर्व विद्युत वितरण कंपन्या  आणण्यासाठी भारत सरकारच्या ऊर्जा मंत्रालयाने दिनांक 28 सप्टेंबर, 2020 रोजी अधिसूचना एस.ओ. 3445  जारी केली आहे. ब्युरो ऑफ एनर्जी एफिशियन्सी  च्या सल्ल्यानुसार तयार करण्यात आलेल्या अधिसूचनेनुसार “विद्युत अधिनियम, 2003 अंतर्गत राज्य/ संयुक्त विद्युत नियामक आयोगाने वितरण परवाना जारी केलेल्या सर्व संस्थांना नियुक्त ग्राहक म्हणून अधिसूचित करण्यात आले आहे.
या अधिसूचनेनंतर सर्व डिस्कॉम ईसी कायद्यातील विविध तरतुदींतर्गत संचालित केले जातील. प्रत्येक डिस्कॉमसाठी उर्जा व्यवस्थापकाची नेमणूक, ऊर्जा लेखा व लेखापरीक्षण, उर्जा संवर्धनाची अंमलबजावणी व कार्यक्षमता उपाय आदींचा यात समावेश आहे.
आता या अधिसूचनेमुळे ईसी कायद्यांतर्गत येणाऱ्या डिसकॉमची संख्या 44 वरून 102 पर्यंत वाढेल. या निर्णयामुळे सर्व डिस्कॉम्ससाठी एनर्जी अकाउंटिंग आणि ऑडिटिंगची क्रिया अनिवार्य होईल, ज्यामुळे डिसकॉमचा नफा वाढविण्यासाठी आणि नुकसान कमी करण्यासाठी मदत होईल. तसेच यामुळे डिस्कॉम्सला त्यांच्या कामगिरीच्या मापदंडांवर लक्ष ठेवण्यासाठी आणि वितरण क्षेत्रात पारदर्शकता आणण्यास मदत होईल.
यामुळे डिसकॉमद्वारे विद्युत नुकसान कमी करण्यासाठी आणि प्रभावी उपाययोजनांच्या अंमलबजावणीसाठी प्रकल्प विकसित करण्यात मदत करेल. तसेच डिसकॉमची आर्थिक स्थिती सुधारण्याची अपेक्षा आहे.
ब्युरो ऑफ एनर्जी एफिशियन्सी:
ब्युरो ऑफ एनर्जी एफिशियन्सी  ही भारत सरकारच्या ऊर्जा मंत्रालयाच्या अंतर्गत एक संस्था आहे. भारतीय अर्थव्यवस्थेची उर्जा तीव्रता कमी करण्याच्या प्राथमिक उद्दीष्टाने ही धोरणे आणि रणनीती विकसित करण्यास मदत करते.M.Chopade/S.Tupe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 225
नौवहन मंत्रालय
स्वातंत्र्याचा अमृत महोत्सव केंद्रस्थानी ठेवून जेएनपीटी येथे 73वा प्रजासत्ताक दिन साजरा
मुंबई, 26 जानेवारी 2022
भारतातील प्रमुख कंटेनर बंदर जवाहरलाल नेहरू पोर्ट ट्रस्टने  भारताचा 73 वा प्रजासत्ताक दिन उत्साहात साजरा केला आणि देश स्वातंत्र्याच्या 75 व्या वर्षात असल्यामुळे आणि स्वातंत्र्याचा अमृत महोत्सव साजरा करत असल्यामुळे आजचा दिवस आणखी खास होता. जेएनपीटी प्रशासन भवन येथे झालेल्या या सोहळ्यात जेएनपीटी परिवार सहभागी झाला होता. जेएनपीटीचे अध्यक्ष संजय सेठी यांना केंद्रीय औद्योगिक सुरक्षा दलाच्या अधिकाऱ्यांनी मानवंदना दिली. त्यानंतर जेएनपीटीचे उपाध्यक्ष उन्मेष शरद वाघ आणि इतर उच्च अधिकाऱ्यांच्या उपस्थितीत प्रमुख पाहुण्यांच्या हस्ते ध्वजारोहण करून कार्यक्रमाला सुरुवात झाली. त्यानंतर राष्ट्रगीत गायन झाले.
याप्रसंगी जेएनपीटी अधिकारी आणि कर्मचाऱ्यांना संबोधित करताना जेएनपीटीचे अध्यक्ष म्हणाले, “आपण 73 वा प्रजासत्ताक दिन साजरा करत असताना, जेएनपीटी विविध क्षेत्रातील आपल्या लोकांच्या गौरवशाली इतिहासाचा, संस्कृतीचा आणि कामगिरीचा गौरव करण्यासाठी स्वातंत्र्याचा अमृत महोत्सव अंतर्गत अनेक कार्यक्रम आयोजित करत आहे. गेल्या अनेक वर्षांपासून सागरी क्षेत्राचा देशाच्या आर्थिक विकासात महत्त्वाचा वाटा आहे. भारताच्या नील अर्थव्यवस्थेला आकार देण्यात जेएनपीटीने मोठी भूमिका बजावली आहे. आजच्या दिवशी, सागरी व्यापाराला सक्षमपणे मदत करण्यात सर्व कर्मचारी, व्यापारातले भागीदार आणि हित धारकांनी केलेल्या सामूहिक प्रयत्नांबद्दल मी कृतज्ञता व्यक्त करतो आणि त्यांचे आभार मानतो ."
कार्यक्रमाचा समारोप करताना संजय सेठी यांनी जेएनपीटीचे सर्व कर्मचारी, कामगार विश्वस्त आणि हित धारकांना प्रजासत्ताक दिनाच्या हार्दिक शुभेच्छा दिल्या. कोविड-19 महामारीच्या पार्श्वभूमीवर गृह मंत्रालय आणि आरोग्य आणि कुटुंब कल्याण मंत्रालयाने जारी केलेल्या सुधारित प्रतिबंधात्मक नियमांचे पालन करत हा दिवस साजरा करण्यात आला.
सध्या जेएनपीटी पाच कंटेनर टर्मिनलचे संचालन करते : जवाहरलाल नेहरू पोर्ट कंटेनर टर्मिनल , न्हावा शेवा इंटरनॅशनल कंटेनर टर्मिनल , गेटवे टर्मिनल्स इंडिया प्रा. लिमिटेड , न्हावा शेवा इंटरनॅशनल गेटवे टर्मिनल  आणि नव्याने सुरू झालेले भारत मुंबई कंटेनर टर्मिनल्स प्रायव्हेट लिमिटेड . बंदरात सामान्य मालवाहतूक करण्यासाठी शॅलो वॉटर बर्थ आणि दुसरा लिक्विड कार्गो टर्मिनल आहे ज्याचे व्यवस्थापन बीपीसीएल -आयओसीएल समूह करतो आणि नव्याने बांधलेला किनारपट्टीवरील बर्थ देखील आहे.M.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 126